شه‌فه‌ق نيوز/ وه‌زاره‌ت وه‌رگرى ئه‌مريكا قسه‌ له‌بان بڵاوبوينه‌وه‌ى ئه‌و گرته‌ ڤيديۆييه‌ كرد ك له‌لايه‌ن هووكاره‌يل ره‌سانن سه‌ر وه‌ ريكخرياگ تيرۆريستى داعشه‌و بڵاو كرياو له‌تى ئه‌بو به‌كر به‌غدادى ئه‌را يه‌كه‌مجاره‌ له‌ ساڵ 2014ه‌و تائيسه‌ ده‌ركه‌فێد.
له‌و باوه‌ته‌و، شون روبرنسۆن قسه‌كه‌ر وه‌ناو پنتاگۆن وت: ئيمه‌ ئاگاداريم له‌و ڤيديۆ ك بڵاو كرياو باس له‌وه‌ ئه‌كه‌ن ك ئه‌بو به‌كر به‌غدادى له‌تى ده‌ركه‌فتگه‌و ئيمه‌يش وه‌رده‌واميم له‌ پشتگيرى هاوبه‌شه‌يلمان له‌ ئه‌ركه‌يليان ئه‌را له‌ناوبردن داعش وه‌ يه‌كجارى.
لاى خوه‌يه‌و قسه‌كه‌ر وه‌ناو خارجيه‌ى ئه‌مريكى وت: شيه‌وكه‌ره‌يل حكومه‌ت ئه‌مريكى ئه‌و ڤيديۆ له‌يه‌كه‌و ئه‌يه‌ن و هه‌واڵه‌ى ده‌سه‌يل هه‌واڵگيريى ئه‌كه‌ن ئه‌را ته‌ئكيدكردن له‌ راسيه‌يل ئه‌و گرته‌ى ڤيديۆييه‌.
